                                                  8.pielikums

                                                   atklātā konkursā “Remonta darbi Smiltenes novada pašvaldības iestādēs”, 

ID Nr. SNP/2026/69/AK 
LĪGUMA PROJEKTS

Līgums Nr. ______________

par būvdarbu veikšanu

Smiltenē, 


Līguma parakstīšanas datums ir 

pēdējā pievienotā droša elektroniskā paraksta 

un tā laika zīmoga pievienošanas datums

Smiltenes novada pašvaldība, nodokļu reģistrācijas numurs: 90009067337, juridiskā adrese: Dārza iela 3, Smiltene, Smiltenes novads, LV-4729, kuras vārdā un interesēs kuras vārdā un interesēs rīkojas pašvaldības iestāde “Ojāra Vācieša Gaujienas vispārizglītojošā un mākslu pamatskola”, reģistrācijas numurs: 40900040994, juridiskā adrese: Gaismas, Gaujiena, Gaujienas pag., Smiltenes nov., LV-4339, ___________  _______________________ personā, kas rīkojas uz iestādes nolikuma pamata, turpmāk tekstā - Pasūtītājs, no vienas puses, 

un
____________________, reģistrācijas numurs: ________________, juridiskā adrese: _________________________, turpmāk tekstā - Izpildītājs, kuras vārdā un interesēs uz ____________ pamata rīkojas _________________, no otras puses, 

katrs atsevišķi turpmāk – Puse un abi kopā – Puses, izsakot brīvu gribu, bez maldiem, spaidiem un viltus, 

ņemot vērā Pasūtītāja rīkotā atklātā konkursa procedūras “Remonta darbi Smiltenes novada pašvaldības iestādēs”, ID Nr. SNP/2026/69/AK, turpmāk tekstā – Iepirkums, rezultātu  1.daļā “Sanitārā mezgla remonts”, Izpildītāja ______.gada ____. ____________ piedāvājumu Iepirkumam, turpmāk tekstā - Piedāvājums, un Pasūtītāja Publisko iepirkuma komisijas _____.gada _____________ lēmumu Nr. _______________, noslēdz šādu līgumu (turpmāk – Līgums):
1. Definīcijas
1.1. Apakšuzņēmējs (Atsevišķu darbu veicējs) - Izpildītāja vai tā apakšuzņēmēja piesaistīta vai nolīgta persona, kura veic Darbus, kas nepieciešami ar Pasūtītāju noslēgtā Līguma izpildei neatkarīgi no tā, vai šī persona Darbus veic Izpildītājam vai citam apakšuzņēmējam. 

1.2. Darbi – Sanitārā mezgla remonts Ojāra Vācieša Gaujienas vispārizglītojošā un mākslu pamatskolā, tajā skaitā: 

1.2.1. visi būvdarbi, kas jāveic Izpildītājam, lai saskaņā ar tāmi veiktu būves atjaunošanas būvdarbus, sagatavotu tās nodošanu un nodotu Pasūtītājam ar Darbu izpildes nodošanas aktu;

1.2.2. darbi, kas nav minēti Līgumā un tā pielikumos, bet kas ir uzskatāmi par nepieciešamiem, lai nodrošinātu būves normālu funkcionēšanu bez citu darbu veikšanas, atbilstoši tiem mērķiem, kuriem būve paredzēta, ievērojot arī tās prasības, kas būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētās būves funkcionālo nozīmi;

1.2.3. materiālu un iekārtu piegāde, uzstādīšana, iebūve, testēšana, ieregulēšana un palaišana;

1.2.4. izpilddokumentācijas sagatavošana un iesniegšana Pasūtītājam;

1.2.5. citu darbu un pasākumu veikšana, lai izpildītu Līgumā noteiktos pienākumus.

1.3. Defekts - jebkuru izpildīto Darbu neatbilstība Līguma vai normatīvo aktu prasībām, kas atklājusies Līguma izpildes vai garantijas termiņa laikā. 

1.4. Iepirkums – Atklātais konkurss “Remonta darbi Smiltenes novada pašvaldības iestādēs”, ID Nr. SNP/2026/69/AK;
1.5. Līgumcena – Līguma kopējā summa atbilstoši Līguma 4.nodaļā noteiktajam. 

1.6. Objekts – Ojāra Vācieša Gaujienas vispārizglītojošā un mākslu pamatskola: Gaismas, Gaujiena, Gaujienas pag., Smiltenes nov., LV-4339.
1.7. Papildu Darbi – jebkādi papildus vai neparedzēti darbi, kurus Izpildītājs neparedzēja, noslēdzot šo Līgumu, un kurus no Izpildītājam pieejamās informācijas (Iepirkuma dokumentiem vai Pasūtītāja sniegtās informācijas) un lietpratēja pieredzes Izpildītājs nevarēja paredzēt, bet kuri ir nepieciešami Līguma pienācīgai izpildei, un kurus tādējādi papildus esošiem Darbiem šajā Līgumā noteiktajā kārtībā pēc Pasūtītāja pieprasījuma vai akcepta veic Izpildītājs. 

1.8. Tāme – Izpildītāja Darbu izmaksu aprēķins, kas parāda kopējo naudas līdzekļu daudzumu, kāds nepieciešams visu Līgumā noteikto Darbu izpildei. 

2. Līguma priekšmets
2.1. Pasūtītājs uzdod un Izpildītājs apņemas pret atlīdzību kvalitatīvi un savlaicīgi, ar savu darbaspēku, darba rīkiem, ierīcēm un materiāliem, ievērojot Līgumā un tā pielikumos, Latvijas Republikas normatīvajos aktos, tai skaitā Būvnormatīvos, noteiktās prasības, labā kvalitātē izpildīt Pasūtītāja darba uzdevumu – veikt sanitārā mezgla remonts, turpmāk tekstā – Darbi.
2.2. Darbus Izpildītājs izpilda kā krietns un rūpīgs saimnieks saskaņā ar šo Līgumu, visiem Iepirkuma dokumentu nosacījumiem, Tehnisko specifikāciju (Līguma 1.pielikums), Izpildītāja piedāvājumu Iepirkumam (Līguma 2.pielikums).
3. Darbu izpildes vispārējie noteikumi

3.1. Izpildītājs nodrošina savlaicīgu un kvalitatīvu Darbu veikšanu. 

3.2. Izpildītāja Darbu izpildes vieta ir Gaismas, Gaujiena, Gaujienas pag., Smiltenes nov., LV-4339, Smiltenes novads. 

3.3. Izpildītājs veic Darbus _____ mēnešu laikā.
3.4. Visā Darbu veikšanas laikā Izpildītājam ir jānodrošina sava civiltiesiskās atbildības apdrošināšana atbilstoši Ministru kabineta 2014.gada 19.augusta noteikumu Nr.502 „Noteikumi par būvspeciālistu un Darbu veicēju civiltiesiskās atbildības obligāto apdrošināšanu” prasībām, ar minimālo Civiltiesiskās apdrošināšanas limitu 10% apmērā no Līgumcenas un jāiesniedz Pasūtītājam apdrošināšanas polises kopijas ne vēlāk kā 7 (septiņu) dienu laikā no Līguma parakstīšanas dienas. 

3.5. Ne vēlāk kā uzsākot Līguma izpildi, Izpildītājs Pasūtītājam iesniedz Līguma 10.1.punktā noteikto apakšuzņēmēju sarakstu (ja tādus plānots iesaistīt), bet Līguma izpildes laikā Izpildītāja pienākums ir ne vēlāk kā 3 (trīs) darba dienu laikā paziņot Pasūtītājam par jebkurām minētās informācijas izmaiņām, kā arī papildināt sarakstu ar informāciju par apakšuzņēmēju, kas tiek vēlāk iesaistīts Darbu veikšanā.

3.6. Izpildītājs apliecina, ka tas pirms šī Līguma parakstīšanas, ir iepazinies ar Pasūtītāja prasībām, un izpētījis Darbu izpildes vietu, Darbu apjomus, pielietojamos materiālus, kvalitātes un tehnoloģijas prasības. Izpildītājam Līguma slēgšanas brīdī nav jebkāda satura pretenzijas vai iebildumi pret tiem. Izpildītājs apliecina, ka Darbi ir izpildāmi un Piedāvājumā pievienotajā Tāmē ir iekļauti visi Izpildītāja ar Darbu veikšanu saistītie izdevumi. Ja vien Līgumā nav noteikts citādi, ar Līguma parakstīšanu Izpildītājs ir uzņēmies pilnīgu atbildību par visu nepieciešamo Darbu un ar to saistīto izmaksu paredzēšanu un Līgumcena nedrīkst tikt mainīta, pamatojoties uz neparedzētiem sarežģījumiem vai papildus izmaksām. 

3.7. Visā Darba laikā līdz Objekta nodošanai Pasūtītājam ar būvobjekta nodošanas - pieņemšanas aktu, Izpildītājs uzņemas visu normatīvajos aktos paredzēto Darba drošības, vides aizsardzības un kārtības pasākumi un riski Objektā, tajā skaitā laikā, kad Darbi Objektā netiek veikti.

3.8. Visā Darbu izpildes laikā Izpildītājam jānodrošina būvobjektā darba aizsardzības koordinators atbilstoši Ministru kabineta 2003.gada 25.februāra noteikumiem Nr.92 “Darba aizsardzības prasības, veicot būvdarbus”.

3.9. Izpildītājam, veicot Darbus, ir jāveic visi iespējamie pasākumi trokšņu, putekļu, netīrumu utt. samazināšanai, izmantojot piemērotas ierīces, putekļu nosūcējus, aizsargplēvju vairogus, nosegmateriālus un citu.

3.10. Izpildītājs Objektā, ievērojot, ka Objekts ir Ojāra Vācieša Gaujienas vispārizglītojošā un mākslu pamatskola, plāno un izpilda Darbus, it sevišķi darbus ar paaugstinātu trokšņu līmeni (urbšana, kalšana, sišana u.tml.), ievērojot normatīvos aktus, nepieciešamības gadījumā veicamos darbus saskaņojot ar Ojāra Vācieša Gaujienas vispārizglītojošās un mākslu pamatskolas ___________ _____________, rakstiski vienojoties par veicamā darba datumu, laiku un specifiku. 

3.11. Izpildītājam ir nekavējoties jāinformē Pasūtītājs par jebkuru nelaimes gadījumu Objektā vai ar to saistītā vietā.

3.12. Izpildītājs pilnā apmērā atbild par Darbu rezultātā radušos būvgružu apsaimniekošanu atbilstoši normatīvo aktu noteikumiem.

3.13. Izpildītājs atbild par visiem zaudējumiem, kas radušies Izpildītājam, Pasūtītājam un jebkurām trešajām personām darba drošības normatīvo aktu neievērošanas gadījumā.

3.14. Izpildītājam ir pienākums pēc Pasūtītāja pieprasījuma sniegt atskaiti par Darbu gaitu vai informāciju par jautājumiem, kas saistīti ar Darbiem. Atskaite tiek iesniegta Pasūtītājam 3 (trīs) darba dienu laikā no pieprasījuma saņemšanas, ja Pasūtītājs nav noteicis ilgāku atskaites vai informācijas iesniegšanas termiņu.

3.15. Darba kvalitātes prasības, kas jāievēro Izpildītājam, nosaka Līgums, spēkā esošie normatīvie akti.

3.16. Materiālu kvalitātes kontrole un darbu daudzumu uzmērīšana tiek organizēta atbilstoši normatīvajiem aktiem. Visas Līgumā un normatīvajos aktos noteiktās, Izpildītājam veicamās materiālu un Darba kvalitātes pārbaudes, tiek veiktas uz Izpildītāja rēķina. 

3.17. Ja materiālu vai Darba kvalitāte neatbilst normatīvajos aktos noteiktajām prasībām, Izpildītājam, saskaņojot ar Pasūtītāju, jāveic nepieciešamās darbības trūkumu novēršanai, kā arī jāatlīdzina Pasūtītajam radušies zaudējumi, ja tādi ir radušies.

3.18. Ja Pasūtītājam rodas šaubas par mērījumu precizitāti vai Izpildītāja veikto pārbaužu rezultātiem, atbildīgo Pušu pārstāvju klātbūtnē var tikt veiktas atsevišķas papildu pārbaudes vai mērījumi. Atkārtoto mērījumu un pārbaužu rezultāti anulē iepriekšējo pārbaužu rezultātus.

3.19. Izpildītājam ir jāapkopo visi mērījumi un testēšanas pārskati un kopā ar izpildīto Darbu nodošanas - pieņemšanas aktu jāiesniedz Pasūtītājam. Mērījumi un testēšana Izpildītājam ir jāveic savlaicīgi, lai, iesniedzot Darbu nodošanas - pieņemšanas aktus, Pasūtītājs tos var savlaicīgi pārbaudīt.
3.20. Izpildītājam jānodrošina, lai Līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces un pakalpojumi. Pasūtītājam ir tiesības jebkurā Līguma izpildes laikā pieprasīt dokumentus, kas apliecina Līguma izpildē izmantoto preču un pakalpojumu izcelsmi. Izpildītājs iesniedz pieprasītos dokumentus piecu darbdienu laikā. Dokumentu neiesniegšana uzskatāma par būtisku Līguma pārkāpumu.
3.21. Izpildītājs visā līguma darbības laikā nodrošina, ka uz to nav attiecināma Krievijas iesaiste, kas pārsniedz ierobežojumus, kas noteikti 2014. gada 31. jūlija Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā (ar grozījumiem, kas veikti ar 2022. gada 8. aprīļa Padomes Regulu (ES) Nr. 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, un turpmākiem grozījumiem), kā arī nekavējoties, bet ne vēlāk kā vienas darbdienas laikā rakstveidā informē Pasūtītāju, ja uz to kļūst attiecināms kāds no minētajiem ierobežojumiem.
3.22. Ja Pasūtītājs konstatē, ka līguma izpildē tiek ietvertas vai izmantotas Krievijas Federācijas vai Baltkrievijas Republikas izcelsmes preces un pakalpojumi, Pasūtītājs ir tiesīgs neveikt samaksu par konkrēto preci. Šādā gadījumā Izpildītājs nav tiesīgs atprasīt konkrēto preci, kā arī lūgt Pasūtītājam segt jebkādus Izpildītājam radušos zaudējumus. Gadījumā, ja Pasūtītājs konstatē, ka šādas preces vai pakalpojumi jau ir apmaksāti, Pasūtītājam ir tiesības pieprasīt Izpildītājam atmaksāt samaksāto summu.
4. Līgumcena
4.1. Par Līguma 2.1.punktā noteikto Darbu savlaicīgu un kvalitatīvu izpildi Pasūtītājs maksās Izpildītājam atlīdzību __________ euro (__________ euro ____ centi), turpmāk - Līgumcena, kas sastāv no Darbu izmaksām bez pievienotās vērtības nodokļa.

Pievienotās vērtības nodoklis Līgumcenai tiek piemērots un aprēķināts normatīvajos aktos noteiktajā apmērā un kārtībā. Pievienotās vērtības nodoklis tiek maksāts Pievienotās vērtības nodokļa likuma 142.pantā noteiktajā kārtībā un tā samaksu valsts budžetā veic Pasūtītājs. 

Aprēķinātais pievienotās vērtības nodoklis (PVN 21%) uz Līguma noslēgšanas dienu ir ________ euro (_____________________ euro ____ centi). Līgumcenas ar aprēķināto pievienotās vērtības nodokli (PVN ____ %) uz Līguma noslēgšanas dienu summa ir ______________ euro (______________ euro _____centi), turpmāk tekstā saukta arī – Līguma summa.

4.2. Tiek pieņemts, ka Izpildītājs:

4.2.1. ir pārliecinājies par kopējās Līgumcenas pareizību un pietiekamību visu Darbu izpildei pilnā apjomā atbilstoši Tāmei;
4.2.2. ir noteicis kopējo Līgumcenu, balstoties uz datiem, skaidrojumiem, nepieciešamo informāciju, pārbaudēm, apskatēm un visiem tiem apstākļiem, kas pieņemami kā būtiski šādas summas aprēķināšanai.
4.3. Līgumcena atbilst Tāmei, kas ir būtiska Piedāvājuma sastāvdaļa un ietver pilnu samaksu par Līguma ietvaros paredzēto Darbu izpildi, tai skaitā, bet ne tikai - visas ar Darbu veikšanu saistītās izmaksas pilnā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, darbu organizācijas izmaksas, nodokļu un nodevu maksājumus valsts un pašvaldības budžetos, apdrošināšanas izmaksas, būvgružu, demontēto, turpmākai izmantošanai nederīgo materiālu un ietaišu (atkritumu) apsaimniekošanas izmaksas, iekārtu garantijas remonta izmaksas, darbu veikšanas izmaksas ziemas periodā un izdevumus, kas saistīti ar speciālo izziņu saņemšanu, kā arī izmaksas par darbiem un materiāliem, kas nav norādīti Līguma sastāvā esošajos dokumentos, bet uzskatāmi par nepieciešamiem Darbu pienācīgai un kvalitatīvai izpildei nolīgtajā termiņā. 

4.4. Līgumcena visā Līguma darbības laikā netiks paaugstināta sakarā ar cenu pieaugumu darbaspēka, būvniecības materiālu, darbu un mehānismu vai Darbu pieskaitāmo izdevumu izmaksām, nodokļu likmju vai nodokļu normatīvā regulējuma izmaiņām, kā arī jebkuriem citiem apstākļiem, kas varētu skart Līguma kopējo summu. Visi Darbi, kas nav ievērtēti Izpildītāja aizpildītajā un iesniegtajā Tāmē Iepirkumam, tiek veikti uz Izpildītāja rēķina. 

5. Darbu izpildes termiņš

5.1. Pēc Līguma spēkā stāšanās un pirms Darbu uzsākšanas, Puses ne vēlāk kā 3 (trīs) dienu laikā paraksta būves vietas nodošanas – pieņemšanas aktu.

5.2. Izpildītājs Līgumā norādītos Darbus uzsāk vēlāk kā 5 (piecu) darba dienu laikā pēc Līguma 5.1. punktā noteiktā būves vietas nodošanas akta abpusējas parakstīšanas. 

5.3. Kopējais Darbu izpildes un Objekta nodošanas Pasūtītājam termiņš – ir ________ laikā no līguma spēkā stāšanās dienas. 
5.4. Izpildītājs apņemas nekavējoties rakstiski ziņot Pasūtītājam par visiem apstākļiem un/vai šķēršļiem, kas kavē Darbu izpildi šajā Līgumā noteiktajos termiņos un kārtībā. Līguma 5.3. punktā noteiktais Darbu izpildes un nodošanas termiņš var tikt pagarināts, Pusēm par to rakstiski vienojoties, par laika periodu, par kādu attiecīgais gadījums aizkavē Darbu izpildi, šādos gadījumos: 

5.4.1. ja nepieciešams veikt papildu Darbus, kas ir būtiski un nepieciešami Līguma izpildei, izņemot gadījumus, kad šajā punktā minētos Darbus ir iespējams veikt vienlaikus ar paredzētajiem Darbiem;

5.4.2. ja valsts vai pašvaldības institūcijas vai amatpersonas pieņem administratīvu aktu, kas ir saistošs, izpildot Darbus, un šāds akts kavē Darbu izpildes termiņu ievērošanu, un šāda akta izdošanas pamatā nav Izpildītāja darbība vai bezdarbība;

5.4.3. ja Pasūtītāja rīcības dēļ tiek kavēta vai apgrūtināta Izpildītāja Līgumā noteikto pienākumu izpilde un šāda Pasūtītāja rīcība nav saistīta ar Līgumā noteikto Izpildītāja saistību neizpildi;

5.4.4. ja tiek pārsniegts valsts vai pašvaldību institūcijai vai kapitālsabiedrībai normatīvos aktos noteiktais termiņš atbildes/saskaņojuma sniegšanai.

5.5. Līguma 5.4. punktā minētajos gadījumos Līguma izpildes termiņu var pagarināt, kopumā Līguma darbības laikā, tam nepārsniedzot 30 (trīsdesmit) dienas no Līguma 5.3. punktā noteiktā Darbu izpildes un nodošanas termiņa.
5.6. Izpildītājam nav tiesības uz Darbu izpildes termiņa pagarinājumu tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot šo līgumu. Tas pats attiecas arī uz apstākļiem, kuru sekas Izpildītājs būtu varējis sagaidīt vai novērst.

6. Darbu apjomu izmaiņas 
6.1. Līguma izpildes laikā var tikt veiktas Darbu izmaiņas, tai skaitā - veicamajiem Darbiem izmainīti tehniskie risinājumi vai apjomi, kurus Līgumā sākotnēji nebija iespējams paredzēt, vai bez kuriem nav iespējams kvalitatīvi sasniegt Līguma priekšmeta izpildes mērķi, kā arī noteikt ar izmaiņām saistītus Darbu pabeigšanas termiņa grozījumus, ievērojot šī Līguma un Publisko iepirkumu likuma 61.panta noteikumus. 
6.2. Izmaiņas Darbu apjomos var veikt kā nebūtiskus grozījumus, par to noslēdzot atsevišķu vienošanos, ja izslēdzošo un ieslēdzošo Darbu apjoms Līguma darbības laikā nepārsniedz 15% no kopējās Darbu līgumcenas, ja izmaiņas Darbu apjomos ir nepieciešamas Objekta funkcionalitātes uzlabošanai vai spēkā esošo normatīvu ievērošanai.
6.3. Izmaiņas Darbu apjomos var veikt kā būtiskas izmaiņas, slēdzot atsevišķu vienošanos, ja izmaiņas Darbu apjomos ir nepieciešamas Objekta funkcionalitātes uzlabošanai vai spēkā esošo normatīvu ievērošanai, ja Darba apjomu izmaiņu, kas noteiktas Līguma 6.3.1.- 6.3.3.punktos, kopējā summa nepārsniedz 50% (piecdesmit procenti) no sākotnējās kopējās Darbu līgumcenas un ja:
6.3.1. Pasūtītājam ir nepieciešami papildu Darbi, kas netika paredzēti Līgumā vai Izpilddokumentācijā, vai Iepirkuma dokumentācijā vai tehnisko risinājumu izmaiņas, un bez to veikšanas nav iespējams pilnīgi sasniegt Darbu paredzēto rezultātu kā arī Izpildītāja maiņa Pasūtītājam rada būtisku izmaksu pieaugumu un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām vai arī Izpildītāja maiņa rada ievērojamas grūtības;

6.3.2. ir atklājušies tādi apstākļi, kurus Pasūtītājs nevarēja paredzēt, bez kuriem nav iespējama Līguma pabeigšana un Darbu izpilde var notikt tikai ar papildus izmaksām;

6.3.3. Darbi, kurus Izpildītājs, sagatavojot un iesniedzot Piedāvājumu, nav paredzējis, kā arī tas kā profesionālis savā jomā nevarēja paredzēt, un kurus tehniski un ekonomiski nevar atdalīt no Līguma.

6.4. Par Darbu apjomu izmaiņām, kuras pārsniedz 6.2.punktā noteikto izmaiņu apjomu, vai neatbilst Līguma 6.3.punktā noteiktajām pazīmēm, Pasūtītājs veic atsevišķu iepirkumu atbilstoši Iepirkumu uzraudzības biroja 2019.gada 25.novembrī izdotās Iepirkumu vadlīnijās sabiedrisko pakalpojumu sniedzējiem noteiktajai kārtībai.
6.5. Darbu apjomu palielināšanas kārtība:
6.5.1. Izpildītājs un Pasūtītājs sastāda aktu par iekļaujamajiem apjomiem un pozīcijām (turpmāk – Iekļaujamo darbu Akts); 

6.5.2. Izpildītājs uz Iekļaujamo darbu Akta pamata izstrādā tāmi un 5 (piecu) dienu laikā iesniedz to Pasūtītājam; 

6.5.3. Pasūtītājs 5 (piecu) darba dienu laikā no tāmes saņemšanas brīža apstiprina to vai arī sniedz pamatotu atteikumu; 

6.5.4. pēc tāmes apstiprināšanas, Izpildītājs un Pasūtītājs noslēdz vienošanas pie Līguma par Iekļaujamo darbu Aktā minēto darbu veikšanu. Vienošanās kļūst par Līguma neatņemamu sastāvdaļu.

6.6. Darbu apjomu samazināšanas kārtība:

6.6.1. Izpildītājs un Pasūtītājs sastāda aktu par izslēdzamajiem apjomiem un pozīcijām (turpmāk – Izslēdzamo darbu Akts); 

6.6.2. Izpildītājs uz Izslēdzamo darbu Akta pamata izstrādā tāmi un 5 (piecu) dienu laikā iesniedz Pasūtītājam; 

6.6.3. Pasūtītājs 5 (piecu) darba dienu laikā no tāmes saņemšanas brīža apstiprina to vai arī sniedz pamatotu atteikumu; 

6.6.4. pēc tāmes apstiprināšanas, Izpildītājs un Pasūtītājs noslēdz vienošanas par Izslēdzamo darbu aktā minēto darbu neveikšanu. Vienošanās kļūst par Līguma neatņemamu sastāvdaļu.
6.7. Izslēdzamo un ieslēdzamo darbu izmaksu izcenošanas principi:
6.7.1. Izpildītāja Piedāvājumā norādītās izmaksas, t.sk. vienību cenas, virsizdevumi un peļņa ir spēkā visu Līguma darbības periodu;

6.7.2. ja Līgumcenas ietvaros izmainītajos darba apjomos ir iekļauti Līguma tāmei ekvivalenti darba veidi, tad šiem izmaiņu darbiem tiek piemēroti Līguma tāmes vienību izcenojumi;

6.7.3. ja ieslēdzamie darbi ietver pozīcijas, kas nav minētas darbu apjomos un nav pielīdzināmas kādam no Līguma tāmes darba veidiem, tad izmaksas nosaka atbilstoši esošai tirgus situācijai. Izpildītājs iesniedz vismaz 2 ražotāju/piegādātāju piedāvājumus esošai pozīcijai. Pasūtītājs izvērtē attiecīgās pozīcijas atbilstību esošai tirgus situācijai. Par tirgus cenām vienojas abas līguma slēdzējas puses, ja nepieciešams pieaicinot Latvijas Būvinženieru savienības norīkotu ekspertu.

6.8. Kopējais Darbu izmaiņu apjoms nedrīkst pārsniegt Publisko iepirkumu likuma 61. pantā noteiktos Līguma grozījumu ierobežojumus.
6.9. Izpildītājs nevar atsaukties uz apstākļiem, kas Izpildītājam bija jāizvērtē līdz piedāvājuma iesniegšanai, piedaloties Iepirkumā. 

7. Darbu apmaksas kārtība
7.1. Pasūtītājs veic samaksu par Darbiem šādā kārtībā:

7.1.1. Pasūtītājs pēc Līguma spēkā stāšanās veic avansa maksājumu 20 % (divdesmit procentu) apmērā no Līguma kopējās summas;
7.1.2. Atlikušo samaksu par izpildītajiem Darbiem Pasūtītājs veic ne vēlāk kā 30 (trīsdesmit) dienu laikā pēc tam, kad Izpildītājs ir pilnībā izpildījis Darbus atbilstoši Līguma noteikumiem, Puses ir parakstījušas Darbu nodošanas–pieņemšanas aktu un Pasūtītājam ir iesniegts atbilstoši Līguma prasībām noformēts Izpildītāja maksājuma dokuments (rēķins).

7.1. Izpildītājs rēķinus sagatavo elektroniskā formātā (turpmāk – e-rēķins), kuru aprite jānodrošina atbilstoši Ministru kabineta 2019. gada 9. aprīļa noteikumiem Nr. 154 ”Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. Izpildītājs e-rēķinu sagatavo savā grāmatvedības sistēmā vai izmantojot e-rēķinu izveidošanas formu portālā latvija.lv (nepieciešama autentifikācija ar kvalificētiem elektroniskās identifikācijas līdzekļiem un ir jābūt izveidotam e-adreses kontam, kuram piekļūst no portālā latvija.lv). Visus rēķinus, atbilstoši Grāmatvedības likuma  1. panta pirmās daļas 9. punktam, Izpildītājs var sagatavot un iesniegt Pasūtītājam rēķinus, kas noformēti kā strukturēts elektronisks rēķins. Strukturēto elektronisko rēķinu Izpildītājs nosūta Pasūtītājam e-adresē vai e-pastā: erekini@smiltenesnovads.lv .

7.2. Izpildītāja Pasūtītājam iesniegtajos maksājuma dokumentos ir jābūt norādītiem šādiem Pasūtītāja (maksātāja) rekvizītiem: 
7.2.1. visiem rēķiniem jābūt adresētiem Pasūtītājam; 

7.2.2. Objekts: Ojāra Vācieša Gaujienas vispārizglītojošā un mākslu pamatskola: Gaismas, Gaujiena, Gaujienas pag., Smiltenes nov., LV-4339;
7.2.3. šī Līguma numurs; rekvizīti; vai tie ir faktiski mēnesī izpildītie darbi vai gala maksājuma rēķins; 

7.2.4. pieņemšanas – nodošanas akta numurs un datums, par kuru tiek izrakstīts rēķins. 

7.2.5. Visos rēķinos ir jābūt norādītiem šādiem Pasūtītāja  norēķinu rekvizītiem:

	Maksātājs
	Smiltenes novada pašvaldība

	Reģistrācijas Nr. 
	90009067337

	PVN maksātāja Nr.
	LV 90009067337

	Adrese
	Dārza iela 3, Smiltene, Smiltenes novads, LV 4729

	Kredītiestāde
	A/s SEB banka

	Kods
	UNLALV2X

	     Konta Nr.
	LV75UNLA0050014255591


7.3. Visus rēķinus Izpildītājs izraksta, ievērojot Pievienotās vērtības nodokļa likuma 142. panta nosacījumus. 
7.4. Izpildītājs, ievērojot Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 22. punktā minēto kārtību, iesniedz Pasūtītājam rēķinu:

7.4.1. Par Darbu izpildes aktā ietverto Darbu pieņemšanu – 20 darbdienu laikā no Darbu izpildes akta abpusējas parakstīšanas vai pieņemšanas dienas, gadījumā ja Pasūtītājs neparaksta Darbu izpildes aktu 10 darbdienu laikā no akta saņemšanas dienas, kā arī neiesniedz Izpildītājam pretenziju par Darbu nepieņemšanu, kurā norādīts ar Līguma noteikumiem pamatotas nepilnības;

7.5. Par samaksas brīdi uzskatāms kredītiestādes atzīmes datums Pasūtītāja maksājuma uzdevumā.
7.6. Gadījumā, ja Izpildītāja vai tā pieaicināta Apakšuzņēmēja darbības rezultātā Objektā Pasūtītājam tiek nodarīti tiešie zaudējumi, Pasūtītājam ir tiesības ieturēt zaudējuma summu, atbilstoši Pasūtītāja rakstveidā noformētajam un Izpildītājam iesniegtajam zaudējumu aprēķinam, no samaksas, kas ir paredzēta izmaksai Izpildītājam par Darbiem. Ieturētā summa par nodarītiem zaudējumiem netiks izmaksāta Izpildītājam. Ja ieturētās summas apmērs nesedz zaudējumu apmēru, tad atlikušo starpību Izpildītājs apņemas samaksāt 15 (piecpadsmit) darba dienu laikā pēc rēķina saņemšanas no Pasūtītāja. 
7.7. Pasūtītājam ir tiesības ieturēt no Izpildītājam izmaksājamās summas Līgumā paredzētos līgumsodus par Līguma noteikumu neievērošanu.
8. Pasūtītāja tiesības un pienākumi
8.1. Pasūtītājs maksā Izpildītājam atlīdzību par kvalitatīvi un Līguma noteikumiem atbilstoši izpildītiem Darbiem saskaņā ar Līguma noteikumiem pēc attiecīgā rēķina saņemšanas.
8.2. Pasūtītājs neatbild par Izpildītāja materiāliem, instrumentiem un tehniku, kas atrodas būves vietā. 

8.3. Pasūtītājs neatbild par Izpildītāja Piedāvājumā pieļautajām kļūdām un nav atbildīgs (neapmaksā) par Izpildītāja tāmē neiekļautajiem būvmateriāliem, mehānismiem, darba algām un citām izmaksām. 

8.4. Pasūtītājam ir tiesības pieprasīt Izpildītājam pārbaudīt jebkuru būvmateriālu uz atbilstību tāmei. 
8.5. Pasūtītājam ir tiesības veikt Izpildītāja darbības kvalitātes, vides, personāla veselības aizsardzības un darba drošības auditus. Šādi auditi jāveic Izpildītāja klātbūtnē un Izpildītājam jānodrošina Pasūtītājs ar jebkuru pieprasīto dokumentu saistībā ar to. 
8.6. Jebkuri Darbu izpildes laikā konstatētie defekti un pārkāpumi tiek fiksēti aktā, kuru paraksta abu Pušu pārstāvji. 

8.7. Gadījumā, ja Izpildītājs neparaksta aktu par konstatētajiem defektiem vai pārkāpumiem 3 (trīs) darba dienu laikā pēc tā saņemšanas, neiesniedzot Pasūtītājam motivētu, rakstveidā noformētu atteikumu to parakstīt un nesniedzot paskaidrojumus, dotais akts tiek uzskatīts par akceptētu no Izpildītāja puses un aktā minēto defektu, trūkumu vai pārkāpumu novēršana ir saistoša Izpildītājam un tā pienākums ir tos novērst Pasūtītāja noteiktā termiņā. Strīdus situācijas gadījumā starp Izpildītāju un Pasūtītāju Puses ir tiesīgas pieaicināt neatkarīgu ekspertu, kura atzinums ir obligāts izpildīšanai Pusēm. Izdevumus par eksperta sniegtajiem pakalpojumiem apmaksā tā Puse, kuras viedokli pieaicinātais eksperts atzinis par nepamatotu. 

8.8. Ja konstatētie defekti, trūkumi vai pārkāpumi rada vai var radīt apdraudējumu Objektā nodarbināto veselībai vai dzīvībai, Objektā esošajām materiālajām vērtībām vai apkārtējai videi, Pasūtītājam ir tiesības apturēt Darbus līdz pārkāpumu novēršanai. Par konstatētajiem pārkāpumiem Izpildītājs atbild Līgumā un normatīvajos aktos noteiktā kārtībā. 

8.9. Defektu, trūkumu vai pārkāpumu atklāšanas gadījumā Izpildītājam nav tiesību prasīt Darbu pabeigšanas termiņa pagarināšanu vai samaksu par dīkstāvi, pat ja Pasūtītājs ir apturējis Izpildītāja darbību uz laiku līdz to novēršanai. 

8.10. Pasūtītājam ir tiesības ierosināt veikt Izpildītāja veikto Darbu atbilstības ekspertīzi. Šajā gadījumā tiek izveidota neatkarīga sertificētu ekspertu komisija 3 (trīs) cilvēku sastāvā, ja Pasūtītājs un Izpildītājs rakstiski nevienojas savādāk, atbilstoši sertificētu ekspertu sastāvā, no kuriem vienu ekspertu pieaicina Pasūtītājs, vienu – Izpildītājs, bet trešo – abi pieaicinātie eksperti. Ja saskaņā ar ekspertīzes rezultātiem tiek konstatēti trūkumi vai nepilnības Izpildītāja Darbos tā vainas dēļ, tad ekspertīzes izdevumus sedz Izpildītājs, pretējā gadījumā ekspertīzes izdevumus sedz Pasūtītājs. 
9. Izpildītāja tiesības un pienākumi
9.1. Izpildītājs apņemas veikt Līgumā noteiktos Darbus augstā profesionālā līmenī, saskaņā ar šo Līgumu un atbilstoši Latvijas Republikas normatīviem aktiem, būvniecības normām un citiem būvniecību regulējošiem normatīviem aktiem. 

9.2. Izpildītājs nav tiesīgs bez iepriekšējas rakstiskas Pasūtītāja piekrišanas nodot Līguma tiesības un saistības vai kādu tā daļu vai jebkādu Līguma labumu vai interesi tajā trešajai personai. 
9.3. Izpildītājs apņemas šajā Līgumā noteiktajā kārtībā saskaņot ar Pasūtītāju katru piesaistīto Apakšuzņēmēju, kas tiek papildu Iepirkuma dokumentācijai piesaistīts Darbu veikšanai, un pārbaudīt tā atbilstību nepieciešamās kvalifikācijas prasībām. 

9.4. Izpildītājs apņemas būvobjektā nodrošināt Atbildīgā Darba vadītāja, atbilstoši Piedāvājumam, klātbūtni un darba vadīšanu katru darba dienu pilnas dienas ietvaros un viņa prombūtnes laikā nodrošināt līdzvērtīgu speciālistu. Ja Darbi tiek organizēti ārpus darba laika, tad Izpildītājs nodrošina vismaz viena, no iepriekš minētajiem, būvdarba vadītāja atrašanos Būvlaukumā. 

9.5. Izpildītājs apņemas saņemt visas Darbu sagatavošanas un veikšanas laikā nepieciešamās atļaujas un saskaņojumus no trešajām personām, no kurām ir atkarīgi kādi Darbu veikšanas apstākļi. 

9.6. Izpildītājs apņemas norīkot atbilstoši normatīvajiem aktiem atbildīgo personu - darbu aizsardzības koordinatoru par Darba aizsardzību būvobjektā. 

9.7. Izpildītājam ir pienākums par jebkuriem apstākļiem, kas var tieši vai netieši aizkavēt, traucēt vai apturēt Līguma izpildi, nekavējoties - ne vēlāk kā 2 (divu) darba dienu laikā no apstākļu atklāšanas, rakstveidā par to brīdināt Pasūtītāju. 

9.8. Izpildītājs Darbiem drīkst izmantot tikai tādus būvmateriālus un būvizstrādājumus, kas atbilst Līguma prasībām. 

9.9. Izpildītājs apņemas Darbu veikšanā izmantot sertificētus būvmateriālus, kuri atbilst Latvijas Republikas būvnormatīviem un standartiem, kā arī atbilstoši sertificēti un novērtēti saskaņā ar Latvijas Republikas likumu “Par atbilstības novērtēšanu”. 

9.10. Izpildītājs apņemas pirms Darbu un būvobjekta nodošanas Pasūtītājam nodrošināt Pasūtītāju ar visu nepieciešamo informāciju par uzstādītām inženierkomunikāciju tehnoloģiskām iekārtām, iestrādātajiem materiāliem.
10. Apakšuzņēmēji un speciālisti, to maiņa

10.1. Izpildītājs nodrošina, ka Darbus veic  Līgumā un Piedāvājumā norādītie speciālisti. Līguma izpildei Izpildītājs piesaista Līgumā un tā pielikumos norādītos apakšuzņēmējus.
10.2. Atbilstoši Publisko iepirkuma likuma 63.panta ceturtajai daļai, Izpildītājam jāiesniedz būvdarbos vai pakalpojumu sniegšanā iesaistīto apakšuzņēmēju, ja tādus plānots iesaistīt (ieskaitot apakšuzņēmēju apakšuzņēmējus), sarakstu, kurā norādīt apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norādīt arī Izpildītāja apakšuzņēmēju apakšuzņēmējus. Līguma izpildes laikā Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.

10.3. Izpildītājs nav tiesīgs bez saskaņošanas ar Pasūtītāju veikt Izpildītāja Piedāvājumā Līgumā noteiktajam Iepirkumam norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.

10.4. Izpildītāja Iepirkumam iesniegtajā piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst Iepirkuma dokumentos personālam izvirzītajām prasībām.

10.5. Pasūtītājs nepiekrīt Izpildītāja Piedāvājumā Iepirkumam norādītā apakšuzņēmēja nomaiņai, ja pastāv kāds no šādiem nosacījumiem:

10.5.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

10.5.2. tiek nomainīts apakšuzņēmējs, uz kura iespējām iepirkuma procedūrā Izpildītājs  balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. pantā minētajiem pretendentu izslēgšanas gadījumiem;

10.5.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst Publisko iepirkumu likumā minētajiem pretendentu izslēgšanas gadījumiem;

10.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 

10.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

10.7. Pārbaudot jaunā Apakšuzņēmēja atbilstību, Pasūtītājs piemēro Publisko iepirkumu likuma nosacījumus. Publisko iepirkumu likumā minētos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam. Izslēgšanas nosacījumu pārbaudi Pasūtītājs veic attiecībā uz to datumu, kad Pasūtītājs lemj par atļaujas sniegšanu Izpildītājam Līguma izpildes nodrošināšanai nomainīt apakšuzņēmēju vai piesaistīt jaunu apakšuzņēmēju.

10.8. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis no visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma nosacījumiem.

10.9. Darbu izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Darba daļu veic nekvalitatīvi vai neievēro spēkā esošos normatīvos aktus, Līguma noteikumus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu.

10.10. Ja Izpildītājs neievēro šajā Līguma sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un Līguma 5.3. punktā noteiktais Darba izpildes termiņš netiek pagarināts.

10.11. Par Līguma izpildē piesaistīto apakšuzņēmēju veiktā darba kvalitāti un atbilstību Līguma un tā pielikuma nosacījumiem atbild Izpildītājs.

11. Darbu pieņemšana un nodošana
11.1. Ne vēlāk kā 5 (piecas) darba dienas pirms Darbu galīgās nodošanas Izpildītājs rakstiski paziņo Pasūtītājam par Darbu pabeigšanu un nodošanu un iesniedz Darbu izpildes aktu par izpildītajiem Darbiem. Darbu pabeigšanu Pasūtītājam var nodot tikai visu kopā (netiek pieļauta Darbu pabeigšanu pa daļām/kārtām). 
11.2. Darbu galīgā nodošana Pasūtītājam tiek noformēta ar Objekta nodošanas un pieņemšanas aktu (3. pielikums), parakstot to abu Pušu pārstāvjiem. Priekšnoteikums Objekta nodošanas un pieņemšanas akta parakstīšanai ir visu Līguma saistību izpilde.
11.3. Pasūtītājs neparaksta Darbu pabeigšanas aktu, ja tiek konstatētas neatbilstības. Konstatētās neatbilstības Izpildītājam jānovērš un atkārtoti jāiesniedz Pasūtītājam parakstīšanai Darbu pabeigšanas akts. Konstatēto neatbilstību novēršana nevar būt par pamatu Darba izpildes termiņa pagarināšanai.

11.4. Pasūtītājs Darbu nepieņem un neparaksta Objekta nodošanas un pieņemšanas aktu, ja Darbs ir nepilnīgi pabeigts vai atklāts defekts vai neatbilstība pieņemot Objektu. Pasūtītājs rakstiski pamato savus iebildumus un tos nosūta uz Līgumā norādīto Izpildītāja e-pastu, nosakot termiņu, kurā Izpildītājam ir jānovērš pieļautās kļūdas un neprecizitātes.

11.5. Izpildītājs nodrošina veiktā Darba uzturēšanu un saglabāšanu līdz brīdim, kad Izpildītājs ir nodevis atpakaļ Objektu Pasūtītājam ar Objekta nodošanas un pieņemšanas aktu.

11.6. Darbs par pilnībā pabeigtu un pieņemtu uzskatāms, kad Izpildītājs nodevis Objektu Pasūtītājam ar Objekta nodošanas un pieņemšanas aktu.

12. Atbildība

12.1. Līgumsodi:

12.1.1. Izpildītājs maksā Pasūtītājam sekojošus līgumsodus:

12.1.1.1. par Darbu izpildes gala termiņa noteikto starptermiņu nokavējumu Pasūtītājam ir tiesības prasīt Izpildītājam maksāt līgumsodu – 0,1% (nulle komats viens procenti)  no Līgumcenas par katru termiņa kavējuma dienu. Puses vienojas, ka saskaņā ar šo Līguma apakšpunktu aprēķinātais līgumsods tiek ierobežots un tā kopējais Līguma izpildes laikā uzrēķinātais apmērs nevar pārsniegt 10% (desmit procentus) no Līgumcenas. Līgumsoda samaksa neatbrīvo Izpildītāju no līgumsaistību pienācīgas izpildes attiecībā pret Pasūtītāju;

12.1.1.2. ja Pasūtītājs izbeidzis Līgumu kāda no šī Līguma 14.5.1.- 14.5.7.apakšpunktos paredzēto iemeslu dēļ, Pasūtītājam ir tiesības prasīt Izpildītājam maksāt vienreizēju līgumsodu 10% (desmit procenti) apmērā no Līgumcenas;

12.1.1.3. ja Izpildītājs kavē šī Līguma 13.5.punktā noteikto termiņu garantijas perioda ietvaros konstatēto defektu novēršanas uzsākšanai un/vai pabeigšanai – 0,1% Pasūtītājam ir tiesības prasīt Izpildītājam maksāt līgumsodu – 0,1% (nulle komats viens procenti)  no Līgumcenas par katru kavējuma dienu. Puses vienojas, ka saskaņā ar šo Līguma apakšpunktu aprēķinātais līgumsods tiek ierobežots un tā kopējais Līguma izpildes laikā uzrēķinātais apmērs nevar pārsniegt 10% (desmit procentus) no Līgumcenas.

12.1.2. Līgumā noteiktā samaksas termiņa nokavējumu Izpildītājam ir tiesības prasīt Pasūtītājam maksāt līgumsodu 0,1% (nulle komats viens procents) no neapmaksātā rēķina summas par katru nokavēto dienu. Puses vienojas, ka saskaņā ar šo punktu aprēķinātais līgumsods tiek ierobežots un tā kopējais Līguma izpildes laikā uzrēķinātais līgumsoda apmērs nevar pārsniegt 10 % (desmit procentus) no Līgumcenas. Līgumsoda samaksa neatbrīvo Pasūtītāju no līgumsaistību pienācīgas izpildes attiecībā pret Izpildītāju.

12.2. Ja Izpildītājam jāmaksā līgumsods Pasūtītājam, Pasūtītājs iesniedz rēķinu Izpildītājam. Ja Pasūtītājam jāmaksā līgumsods Izpildītājam, Izpildītājs iesniedz rēķinu Pasūtītājam. Līgumsoda samaksa neatbrīvo Pasūtītāju vai Izpildītāju no Līguma turpmākas pildīšanas un turpmākie norēķini notiek pēc Līgumsoda samaksas.

12.3. Zaudējumu atlīdzību:

12.3.1. katrai no Pusēm pilnā apmērā jāatlīdzina otras Puses zaudējumi (izņemot negūto peļņu), kas radušies tādēļ, ka kāda no Pusēm nav izpildījusi vai ir nepienācīgi izpildījusi Līguma saistības, vai pieļāvusi citādu prettiesisku vainojamu rīcību;

12.3.2. Izpildītājs ir pilnībā atbildīgs par zaudējumiem un soda sankcijām saistībā ar normatīvajos aktos paredzēto vides aizsardzības prasību pārkāpšanu, tai skaitā Izpildītājs atlīdzina Pasūtītājam zaudējumus, izdevumus un izmaksas, kā arī jebkādus administratīvos sodus un citas soda sankcijas, kas šajā sakarā radušās vai piemērotas Pasūtītājam. 

12.4. Trešo personu prasījumi:

12.4.1. Izpildītāja pienākums ir pilnībā pasargāt Pasūtītāju no jebkādiem trešo personu prasījumiem, kas izriet no vai ir saistīti ar Darbiem un/vai to izpildi un/vai šī Līguma vai tiesību aktu pārkāpumiem no Izpildītāja, Apakšuzņēmēju vai tā piesaistīto personu puses, vai saistībā ar jebkādu citu vainojamu vai nevērīgu Izpildītāja vai tā piesaistīto personu darbību vai bezdarbību, tai skaitā, bet ne tikai, no jebkādiem prasījumiem, kas saistīti ar miesas bojājumiem, slimību vai traumu, nāves iestāšanos; mantas bojāšanu vai bojāeju; īpašuma, valdījuma vai lietošanas tiesību aizskārumu; nemantisku kaitējumu; autortiesību, preču zīmju, patentu, firmas, komercnoslēpuma vai citādu intelektuālā īpašuma aizskārumu; videi nodarīto kaitējumu;

12.4.2. tāpat Izpildītājs apņemas pilnībā pasargāt Pasūtītāju no jebkādām kompetentu iestāžu piemērotām sankcijām, kas izriet no vai ir saistītas ar Darbiem un to izpildi un/vai šī Līguma vai tiesību aktu pārkāpumiem no Izpildītāja vai tā piesaistīto personu puses, vai saistībā ar jebkādu citu vainojamu vai nevērīgu Izpildītāja vai tā piesaistīto personu darbību vai bezdarbību;

12.4.3. šī Līguma 12.4.1. un 12.4.2.punktos minētajos gadījumos Izpildītāja pienākums ir nepieļaut Pasūtītāja iesaistīšanu šādos procesos un šādu prasījumu izvirzīšanu pret Pasūtītāju, bet, ja Pasūtītājs ticis iesaistīts šādos procesos un/vai pret Pasūtītāju vērsti šādi prasījumi un/vai piemērotas sankcijas, Izpildītājs nekavējoties atlīdzina Pasūtītājam visus šajā sakarā radušos zaudējumus, izdevumus un izmaksas, tostarp izdevumus par juridisko palīdzību pilnā apmērā.

12.4.4. ja jebkādas trešo personu pretenzijas, kas vērstas pret Pasūtītāju un/vai Izpildītāju un kas izriet no vai ir saistītas ar Darbiem un to izpildi un/vai šī Līguma vai tiesību aktu pārkāpumiem no Izpildītāja vai tā piesaistīto personu puses, vai saistībā ar jebkādu citu vainojamu vai nevērīgu Izpildītāja vai tā piesaistīto personu darbību vai bezdarbību, vai kādi šajā sakarā piemēroti prasības nodrošinājuma vai citādi piespiedu līdzekļi būtiski kaitē Pasūtītāja interesēm (neatkarīgi no tā, vai Pasūtītājs ir attiecīgā procesa dalībnieks), Pasūtītājs, par to rakstveidā paziņojot Izpildītājam, ir tiesīgs pēc saviem ieskatiem iesaistīties šādu situāciju risināšanā, tai skaitā, bet ne tikai, vienoties ar trešajām personām par izlīgumu. Izpildītāja pienākums ir atlīdzināt visas Pasūtītājam šajā sakarā radušās izmaksas un izdevumus.

12.5. Izpildītājs ir pilnā apmērā materiāli atbildīgs par sava darbaspēka nodrošināšanu ar individuālajiem un kolektīvajiem aizsardzības līdzekļiem, darbinieku kvalifikāciju, instruēšanu un apmācību Darbu aizsardzības jautājumos, un Darbu procesā pielietoto būvmateriālu kvalitāti, kā arī par pieaicināto Apakšuzņēmēju darbību. 

12.6. Izpildītājs ir pilnā apmērā atbildīgs par visu Darbu realizēšanai paredzētā apjomā nepieciešamo un pielietojamo celtniecības Darbu, un būvmateriālu sastāva un apjoma iekļaušanu Pasūtītājam iesniedzamajā Tāmē. Gadījumā, ja kādi būvniecības elementi, konstrukcijas, materiāli, pasākumi vai Darbi nav ievērtēti Tāmē, bet Darbu veikšanas laikā tehnoloģiski nepieciešami kvalitatīvai Objekta atjaunošanai, Izpildītājs veic tos uz sava rēķina, ar nosacījumu, ja tie nav uzskatāmi par Pasūtītāja Papildus Darbiem. Izpildītājs ir atbildīgs par visām nepilnībām un to novēršanu, kas Darbu veikšanas laikā rodas un kuras Izpildītājs varēja konstatēt pirms Darbu uzsākšanas, iepazīstoties ar izsniegto dokumentāciju, būves vietu un citām nepieciešamajām lietām un ievērojot Izpildītāja kvalifikācijas pieredzi.

13. Garantija

13.1. Garantija izpildītajiem Darbiem ir 36 (trīsdesmit seši) mēneši no Līguma 11.2. punktā noteiktā akta abpusējas parakstīšanas dienas. 

13.2. Šajā Līguma punktā noteiktajā garantijas termiņā Pasūtītājs var prasīt, lai Izpildītājs par saviem līdzekļiem novērš Darbu defektus, kas atklājušies pēc Objekta pieņemšanas. 

13.3. Ja Pasūtītājs garantijas laikā konstatē bojājumus, par to rakstiski tiek paziņots Izpildītājam, norādot arī vietu un laiku, kad Izpildītājam jāierodas uz defektu akta sastādīšanu. Garantijas termiņa laikā, Izpildītājam jāierodas apsekot objektu 3 (trīs) dienu laikā pēc rakstiska paziņojuma saņemšanas no Pasūtītāja. Iepriekšminētais termiņš neattiecas uz avārijām vai citiem ārkārtējiem gadījumiem, kad Izpildītājam jāierodas nekavējoties (ne ilgāk kā 24 (divdesmit četru) stundu laikā). Pie defektu akta sastādīšanas Puses ir tiesīgas pieaicināt neatkarīgus ekspertus, kuru atzinums ir obligāts izpildīšanai Pusēm. Izdevumus par eksperta sniegtajiem pakalpojumiem apmaksā vainīgā Puse.

13.4. Izpildītājs apņemas Pasūtītājam Pušu saskaņotā termiņā, kas nedrīkst būt ilgāks par 30 (trīsdesmit) kalendāra dienām uz sava rēķina novērst bojājumus vai citas nepilnības, kuras Objektā vai Darbos tiek konstatētas garantijas laikā un uz kurām ir attiecināma 13.1.punktā noteiktā garantija.

13.5. Līguma 13.3. punktā norādītajā termiņā tiek sastādīts defektu akts. Ja Izpildītājs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs arī Izpildītājam. Par akta sastādīšanu tiek paziņots Izpildītājam, norādot vietu un laiku, kad akts ir ticis sastādīts.

13.6. Gadījumā, ja Izpildītājs atsakās novērst konstatētos defektus vai neuzsāk to novēršanu Pasūtītāja norādītajā termiņā, Pasūtītājs ir tiesīgs uz Izpildītāja rēķina novērst defektus vai pieaicināt citu personu minēto Defektu novēršanai, ieturot/piedzenot šajā sakarā radušās izmaksas no Izpildītāja, tai skaitā, izmantojot Izpildītāja iesniegto garantijas laika garantiju.

13.7. Ja Izpildītājs uzskata, ka viņš nav atbildīgs par garantijas laikā radušiem defektiem, Izpildītājs par to rakstiski paziņo Pasūtītājam. Strīdus un domstarpības Puses atrisina pārrunu ceļā vai Pasūtītājam pieaicinot neatkarīgu ekspertu. Ja risinājums netiek panākts, tad Puses to risina normatīvajos aktos noteiktajā kārtībā. Izdevumus par speciālistu vai ekspertu sniegtajiem pakalpojumiem apmaksā Puse, kas ir atbildīga par konstatēto defektu, vai, ja tāds netiek konstatēts, Puses izmaksas sedz proporcionāli. 

14. Līguma grozīšana un izbeigšana

14.1. Līgums var tikt izbeigts vienpusēji tikai Līgumā noteiktajā kārtībā vai Pusēm savstarpēji vienojoties, savukārt, Līguma grozījumus Puses ir tiesīgas izdarīt savstarpēji vienojoties un ievērojot šī Līguma un Publisko iepirkumu likuma 61. panta noteikumus.

14.2. Līgumā noteiktos termiņus var grozīt:

14.2.1. ja tiek veiktas izmaiņas darbu daudzumos saskaņā ar Līguma 6.sadaļā noteikto;

14.2.2. ja iestājas kāds no Līguma 5.4. punktā minētajiem apstākļiem;
14.2.3. Darba vai tā daļas apturēšanas no Izpildītāja neatkarīgu iemeslu dēļ gadījumā.

14.3. Līgumcenu var grozīt un izmaiņas darbu daudzumos izdarīt, ievērojot Līguma 6.sadaļā noteikto.

14.4. Ja Darba izpildes gaitā ir nepieciešamas Darba izpildes termiņa izmaiņas, tad Izpildītājs iesniedz Pasūtītājam rakstisku pamatojumu Darba izpildes termiņa pagarinājumam, kurā iekļauj kavēšanas iemeslus, pieprasītā termiņa pagarinājuma pamatojumu, kā arī citu Pasūtītāja pieprasītu informāciju.

14.5. Pasūtītājam ir tiesības vienpusēji atkāpties un izbeigt Līgumu, par to rakstveidā paziņojot Izpildītājam, ja:

14.5.1. Izpildītājs kavē šī Līguma 5.3.punktā noteikto Darbu izpildes termiņu vairāk kā 30 (trīsdesmit) kalendāra dienas;

14.5.2. Izpildītājs ir pieļāvis šī Līguma vai tā pielikumu, normatīvo aktu vai citu tiesību aktu pārkāpumu, ko Pasūtītājs uzskata par būtisku

14.5.3. ir pieņemts tiesas lēmums par Izpildītāja maksātnespēju, Izpildītājam piemērots tiesiskās aizsardzības process, vai Izpildītājs uzsācis likvidāciju;

14.5.4. pret Izpildītāju tiesā vai šķīrējtiesā celta mantiska rakstura prasība un/vai Izpildītājam vai attiecībā uz tā mantu un/vai darbībām piemēroti jebkādi piespiedu līdzekļi administratīvā vai kriminālprocesa ietvaros, kas pamatoti var apgrūtināt Izpildītāja spēju pienācīgi izpildīt šajā Līgumā noteiktās saistības;

14.5.5. iestājies jebkāds notikums vai apstāklis, kas nav minēts iepriekšējos apakšpunktos, bet kas saprātīgi izslēdz iespēju Pasūtītājam turpināt no šī Līguma izrietošās tiesiskās attiecības; 

14.5.6. Publisko iepirkumu likuma 64. panta pirmajā daļā norādītajos gadījumos.

14.6. Papildus Līguma 14.5. punktā noteiktajiem gadījumiem, Pasūtītājs var vienpusēji bez sankciju piemērošanas izbeigt Līgumu, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas.
14.7. Ja Pasūtītājs nolēmis šī Līguma 14.5. vai 14.6. punktā norādīto iemeslu dēļ izbeigt Līgumu, Pasūtītājs par to rakstveidā paziņo Izpildītājam 30 (trīsdesmit) dienas iepriekš, bet, ja Līgums tiek izbeigts tādu iemeslu dēļ, kas norādīti šī Līguma 14.5.3., 14.5.4., 14.5.5., 14.5.6. apakšpunktos vai 14.6.punktā, Pasūtītājs ir tiesīgs izbeigt Līgumu nekavējoties rakstveida paziņojuma izsniegšanas brīdī.

14.8. Izpildītājam ir tiesības vienpusēji atkāpties un izbeigt Līgumu, par to rakstveidā paziņojot Pasūtītājam, ja:

14.8.1. Pasūtītājs neveic maksājumus un līgumsods sasniedzis 10 (desmit)% no līguma 4.1. punktā noteiktās Līgumcenas;

14.8.2. Pasūtītājs Izpildītājam nodarījis zaudējumus vairāk kā 10 (desmit) % apmērā no Līguma 4.1. punktā noteiktās Līgumcenas un par šiem zaudējumiem starp pusēm nav strīda vai ir spēkā stājies Latvijas Republikas tiesas spriedums par to piedziņu, un Pasūtītājs noteiktajā termiņā nav tos atlīdzinājis.

14.9. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats līguma atcelšanai no Izpildītāja puses.

14.10. Pusei ir tiesības atkāpties no Līguma, ja otra puse ir tikusi brīdināta par iespējamo vai plānoto Līguma atcelšanu un tā nav novērsusi līguma atcelšanas pamatu brīdinājumā noteiktajā termiņā.

14.11. Līgums tiek izbeigts paziņojuma kārtībā. Līgums ir uzskatāms par izbeigtu 2. (otrajā) dienā no paziņojuma nosūtīšanas uz adresāta oficiālo e-adresi vai elektroniskā pasta adresi.
14.12. Izpildītājs Līguma laušanas gadījumā 15 (piecpadsmit) kalendāra dienu laikā no 14.11.punktā minētā paziņojuma saņemšanas dienas samaksā līgumsodu saskaņā ar Līguma 12.1.1.2. apakšpunkta un 12.2. punkta noteikumiem.

14.13. Līguma pirmstermiņa izbeigšanas gadījumā:

14.13.1. Pasūtītājs norāda veicamos pasākumus un termiņus;

14.13.2. Pasūtītājs uzdod Izpildītājam veikt Darbus, kas pamatoti ar nepieciešamību saglabāt konstrukcijas līdz Darbu atsākšanai. Uzdevumu sagatavo Projekta vadītājs, ievērojot Līguma noteikumus un tie ir saistoši un izpildāmi Izpildītājam;

14.13.3. Izpildītājs pārtrauc Darbus un veic Līguma iepriekšējā punktā noteiktajā kārtībā uzdotos darbus un līdz Līguma laušanai paveikto un ar aktu pieņemto Darbu izpilddokumentāciju;

14.13.4. pēc visu uzdoto darbu pabeigšanu puses paraksta Darbu izpildes pabeigšanas aktu, ko sagatavo Izpildītājs;

14.13.5. ja Pasūtītāja norādītajā termiņā Izpildītājs visus 14.13.2.apakšpunktā noteiktajā kārtībā uzdotos darbus nepabeidz un neiesniedz Darbu izpildes pabeigšanas aktu, tad Pasūtītājs pārņem būves vietu, paziņojot par to Izpildītājam; 

14.13.6. ja Līgums izbeigts pirms termiņa Līgumā noteiktajos gadījumos (14.5.1. – 14.5.6. apakšpunkti, 14.6. punkts), tad Līguma 14.13.2. apakšpunktā noteiktajā kārtībā uzdotos darbus, kas nav paredzēti būvprojektā, Izpildītājam jāveic par saviem līdzekļiem. Ja Izpildītājs Pasūtītāja norādītajā termiņā darbus nepabeidz, Pasūtītājs darbu pabeigšanu drīkst uzdot citam izpildītājam. Darba izmaksas un radītos zaudējumus Izpildītājs atlīdzina Pasūtītājam vai Pasūtītājs ietur no maksājumiem Izpildītājam; 
14.13.7. pēc izpilddokumentācijas sagatavošanas, nodošanas Pasūtītājam un paveikto darbu novērtēšanas puses paraksta Darbu un būves nodošanas – pieņemšanas aktu.

15. Nepārvarama vara

15.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.

15.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.

15.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.

15.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi, (ja vien minētās problēmas neizriet tieši no nepārvaramas varas).

16. Līguma darbības termiņš

Līgums stājas spēkā ar dienu, kad Pušu pārstāvji to ir parakstījuši. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji.

17. Piemērojamās tiesības un strīdu risināšanas kārtība

17.1. Līgums interpretējams un pildāms saskaņā ar Latvijas Republikas normatīvajiem tiesību aktiem. Līgumā nenoregulētajiem jautājumiem piemērojami Latvijas Republikas normatīvie tiesību akti.

17.2. Strīdus Puses risina savstarpēju pārrunu ceļā vai tiesā Latvijas Republikas normatīvajos tiesību aktos noteiktajā kārtībā.

17.3. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.

17.4. Pusei ir jāatbild uz otras Puses piedāvāto strīda risinājuma priekšlikumu 5 (piecu) darbdienu laikā no tā saņemšanas dienas. Ja strīda risinājumu neizdodas panākt 20 (divdesmit) darbdienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos tiesību aktos noteiktajā kārtībā.

18. Konfidencialitāte un personas datu aizsardzība
18.1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.

18.2. Pusēm ir tiesības sniegt informāciju saviem Apakšuzņēmējiem, piegādātājiem, darbiniekiem un pārstāvjiem, ja tām šī informācija ir nepieciešama Līguma izpildei. Puses apņemas nodrošināt minētās informācijas neizpaušanu no darbinieku, Apakšuzņēmēju vai trešo personu puses, kas piedalās Līguma izpildīšanā.

18.3. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.

18.4. Izpildītājs drīkst veikt publikācijas par veicamo Darbu tikai ar Pasūtītāja iepriekšēju rakstisku piekrišanu. Ierobežojums neattiecas uz informāciju, kas ir vispārpieejama saskaņā ar spēkā esošajiem normatīvajiem aktiem.

18.5. Līguma 18.1.-18.4. punktos minētajiem noteikumiem nav laika ierobežojuma un uz tiem neattiecas Līguma darbības termiņš.

18.6. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai.

18.7. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.  

18.8. Ja saskaņā ar tiesību normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien tiesību normatīvie akti to neaizliedz.

18.9. Puses apņemas paziņot ne vēlāk kā 24 h laikā otrai Pusei par visiem notikušajiem personas datu aizsardzības drošības incidentiem, kā arī rakstveidā informē otru Pusi par incidentu un/vai iespējamo incidentu un sniedz visu otras Puses pieprasīto informāciju.

18.10. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.

19. Pušu pārstāvji

19.1. Izpildītāja pārstāvis jautājumos, kas saistīti ar šo Līgumu un tā izpildi, ir Izpildītāja ____________________, tel._____; e-pasts:_______. Izpildītāja pienākums ir nodrošināt, ka šāds pārstāvis ir sasniedzams jebkurā brīdī gan darba laikā, izmantojot jebkuru no augstāk norādītajiem saziņas līdzekļiem. Jebkādi dokumenti, informācija un paziņojumi, kas nodoti Izpildītāja pārstāvim, uzskatāmi par pienācīgi nodotiem Izpildītājam.

19.2. Pasūtītāja pārstāvis un projekta vadītājs ir _____________, e-pasta adrese: ________, tel. __________. Pasūtītāja pārstāvis uzrauga Līguma izpildi un ir pilnvarots pārstāvēt Pasūtītāju: pieņemt lēmumus, dot rīkojumus, saskaņojumus šajā līgumā paredzētajos gadījumos, veic ikdienas Līguma izpildes uzraudzību un no Pasūtītāja puses nepieciešamo dokumentu projektu sagatavošanu, pieņemšanas – nodošanas akta aprakstīšanu.

20. Citi noteikumi

20.1. Puses apliecina, ka tiem ir saprotams Līguma saturs un nozīme, ka tie atzīst Līgumu par pareizu, abpusēji izdevīgu.

20.2. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam, izņemot, gadījumu, ja Izpildītājs tiek aizstāts ar citu izpildītāju atbilstoši normatīvo aktu noteikumiem par komersantu reorganizāciju un pāreju, un šis izpildītājs neatbilst Publisko iepirkumu likuma 61. panta trešās daļas 4.punktā noteiktajam. 

20.3. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kura pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.

20.4. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību un pienākumu realizēšanu.

20.5. Pušu savstarpējie paziņojumi veicami rakstiski, primāri izmantojot elektroniskā pasta saziņu, juridiskā spēka nodrošināšanai Puses izmanto drošu elektronisko parakstu ar laika zīmogu un sūtījumus nosūta uz Līgumā vai Iepirkuma piedāvājumā norādīto elektroniskā pasta adresi. Elektroniski nosūtīts paziņojums ir uzskatāms par saņemtu otrajā darba dienā pēc tā nosūtīšanas. Visos gadījumos, kad Līgumā paredzēta dokumentu elektroniska parakstīšana, nepieciešamības gadījumā Puses var parakstīt dokumentu papīra formā. Ja saziņai tiek izmantoti pasta sūtījumi, tad tie nosūtāmi ierakstītā sūtījumā uz šajā Līgumā norādītajām Pušu adresēm, un ir uzskatāms, ka Puse ir saņēmusi paziņojumu 7 (septītajā) dienā pēc tā izsūtīšanas.

20.6. Gadījumā, ja kāda no Pusēm maina savu juridisko adresi, pasta adresi vai norēķinu rekvizītus, tas ne vēlāk kā 5 (piecu) kalendāra dienu laikā rakstiski paziņo par to otrai Pusei. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā un nosūtītai uz tās adresi, ja vien Puse - informācijas saņēmēja - nav iepriekš norādījis savādāk.

20.7. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.

20.8. Iepirkuma dokumentācija, Piedāvājums, un šādi Līguma pielikumi ir pievienoti Līgumam kā tā neatņemamas sastāvdaļas:

20.8.1.  1. pielikums - Tehniskā specifikācija uz ___ (_____) lap__;
20.8.2.  2. pielikums - Izpildītāja Piedāvājums uz ___ (_________) lapām;
20.8.3. 3. pielikums - Darbu un objekta nodošanas un pieņemšanas akts uz ___ (_____) lap__.

20.9. Līgums parakstīts elektroniski ar drošu elektronisko parakstu, kas satur laika zīmogu uz ____ (vienpadsmit) lapām Līguma pamatteksta un ___ (________) pielikumiem. Kopā Līgums uz ___ (_________) lapām. 
21. Pušu rekvizīti un paraksti
	Pasūtītājs 
	Izpildītājs

	Ojāra Vācieša Gaujienas vispārizglītojošā un mākslu pamatskola

Reģ. Nr. 40900040994
Juridiskā adrese: Gaismas, Gaujiena, Gaujienas pag., Smiltenes nov., LV-4339
e-pasts: 

Tālr. +371 

_________________________________


	<nosaukums>
Reģ. Nr. 

PVN maks reģ. Nr. 

Juridiskā adrese: 

Kredītiestāde: 

Kods: 

Konta Nr.: 

E-pasts: 

Tālr. +371 

_______________________




1. pielikums

Līgumam Nr. ______________
par būvdarbu veikšanu

Tehniskā specifikācija

Pielikums tiek sagatavots atbilstoši Iepirkuma dokumentācija un pievienots parakstot Līgumu

2. pielikums

Līgumam Nr. _____________

par būvdarbu veikšanu

Izpildītāja piedāvājums Iepirkumam 

Pielikums tiek sagatavots atbilstoši Izpildītāja Piedāvājumam un pievienots parakstot Līgumu

3. pielikums

Līgumam Nr. _____________

par būvdarbu veikšanu
Darbu un objekta nodošanas un pieņemšanas akts

Smiltenes novada pašvaldība, nodokļu reģistrācijas numurs: 90009067337, juridiskā adrese: Dārza iela 3, Smiltene, Smiltenes novads, LV-4729, kuras vārdā un interesēs kuras vārdā un interesēs rīkojas pašvaldības iestāde “Ojāra Vācieša Gaujienas vispārizglītojošā un mākslu pamatskola”, reģistrācijas numurs: 40900040994, juridiskā adrese: Gaismas, Gaujiena, Gaujienas pag., Smiltenes nov., LV-4339, direktores  _______________________ personā, kas rīkojas uz iestādes nolikuma pamata, turpmāk tekstā - Pasūtītājs, no vienas puses, 

un

____________________, reģistrācijas numurs: ________________, juridiskā adrese: _________________________, turpmāk tekstā - Izpildītājs, kuras vārdā un interesēs uz ____________ pamata rīkojas _________________, no otras puses, 
saskaņā ar 20___. gada _______ ___________ līgumu Nr. _____________par būvdarbu veikšanu (Objekts __________________, kadastra                 Nr. ______________________) (turpmāk – Līgums), paraksta šo aktu, ņemot vērā šādus nosacījumus:

1. Puses apliecina, ka Izpildītājs saskaņā ar Līgumu un tā pielikumiem Pasūtītāja interesēs ir izpildījis būvdarbus pilnā apjomā, izņemot atliktos darbus, par kuru izpildes termiņu puses atsevišķi ir vienojušās. Ja Izpildītājs nepilda savas saistības atbilstoši noteiktajām prasībām, Pasūtītājam ir tiesības iesaistīt papildu darbaspēku atlikto darbu veikšanai, un Izpildītāja pienākums ir piecu darbdienu laikā segt Pasūtītājam saistībā ar to radušos izdevumus un/vai zaudējumus (ja attiecināms). 
2. Puses konstatē, ka saskaņā ar Līguma ____. punktu par būvdarbu izpildi Pasūtītājs apņēmies samaksāt Izpildītājam ___ euro (___________) bez PVN. Būvdarbu faktiskās izmaksas ir _____________ euro bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.
3. Puses apliecina, ka Izpildītājs ir nodevis un Pasūtītājs ir pieņēmis būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.
4. Izpildītājs vienlaikus ar šo aktu iesniedz Pasūtītājam būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot.
5. Būvdarbu pabeigšanas datums ir 20__. gada _____. ________.
6. Saskaņā ar Līguma ___. punktu Pasūtītājs no Izpildītājam izmaksājamās summas veic līgumsoda ieturējumu _________ euro (___________euro un ___ centi) (ja attiecināms).
7. Akts sagatavots uz vienas lapas elektroniska dokumenta veidā un parakstīts ar drošu elektronisko parakstu, tam pielikumā pievienots akta 3. un 4. punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts.

	Izpildītājs


	Pasūtītājs

	______________________________
	_________________________________

	(kontaktpersona/pilnvarotā persona)
	(kontaktpersona/pilnvarotā persona)


